8. A feladat az első világháborút lezáró Párizs környéki békerendszerre vonatkozik.
Egészítse ki a térkép és ismeretei alapján a következő mondatokat! (Elemenként 1 pont.)

Európa az I. világháború után

Az első világháború a(z) …………………………….-k (a) vereségével végződött. Nagymúltú
birodalmak tűntek el Európa térképéről: Törökország és a hazánkat is magába foglaló……………………………. (b), melynek területén több ország is osztozott. 1921-ben Csehszlovákia,Románia és a későbbi Jugoszlávia létrehozták a …………………………….-ot (c) a magyar revíziós törekvések megakadályozására. A békerendszernek köszönhetően a nagy középkori múltra visszatekintő ……………………………. (d) újra visszanyerte függetlenségét. Azonban a ……………………………. (e) nem vette figyelembe az egyes népek etnikai határait,s ezzel újabb feszültségek forrása lett.
Megoldás
8. Párizs környéki békerendszer (Elemenként 1 pont, összesen 5 pont.)
a) központi hatalmak (Több vesztes nép helyes felsorolása is elfogadható.)
b) Osztrák-Magyar Monarchia vagy Ausztria-Magyarország
c) Kisantant
d) Lengyelország (Esetleg elfogadható Magyarország.)
e) Pl. békerendszer / rendezés / béke ((Más, tartalmilag helyes megoldás is elfogadható.)

